Rikunarita-ORG/Wikinium huggingface dataset:
# Σουνγκ Ξαι-κι

| Σουνγκ Ξαι-κι |
| --- |
|  |
| Γενικές πληροφορίες |
| Γέννηση | 11  Σεπτεμβρίου 1967 Ντέγκου |
| Θάνατος | 26  Ιουλίου 2013 Σεούλ |
| Αιτία θανάτου | πνιγμός |
| Συνθήκες θανάτου | αυτοκτονία |
| Χώρα πολιτογράφησης | Νότια Κορέα |
| Εκπαίδευση και γλώσσες |
| Ομιλούμενες γλώσσες | Κορεατική γλώσσα |
| Σπουδές | Yeungnam University |
| Πληροφορίες ασχολίας |
| Ιδιότητα | αγωνιστής/στρια υπέρ των ανθρωπίνων δικαιωμάτων καινοτόμος επιχειρηματίας αυτοβιογράφος |
| Οικογένεια |
| Σύζυγος | Park Eun-kyong (από 1994) |
| Στρατιωτική σταδιοδρομία |
| Βαθμός/στρατός | λοχίας/service civil |
|  Σχετικά πολυμέσα |
|

Ο **Σουνγκ Ξαι -κι** (*Sung Jae-ki*, 성재기 成在基, Νταεγού 11 Σεπτεμβρίου 1967 – Σεούλ 26 Ιουλίου 2013) ήταν ακτιβιστής για τα ανθρώπινα δικαιώματα και το κοινωνικό κίνημα, και φιλόσοφος του φιλελευθερισμού στη Νότια Κορέα. και επίσης πρόεδρος του Συλλόγου Ανδρών Κορέας (남성연대 男性連帶) από το 2008 έως το 2013.

## Δείτε επίσης

* Φεμινισμός
* Φιλελευθερισμός

## Παραπομπές

## Εξωτερικοί σύνδεσμοι

* «Suicide performance and journalist ethics» *News Dongah* (English)
* Police continue search for missing men's rights activist yonhapnews 2013.07.27 (English)
* Body of Sung Jae-gi found in Han River Koreaherald 2013.07.29 (English)
* Seoul ‘Bridge of Life’ Attracts More Suicide Attempts korearealtime 2013.11.08 (English)
* South Korean channel films suicide (English)
* Grabación de un suicidio en Corea del Sur abre el debate sobre la ética de los medios de comunicación (Español)
* Activista Sung Jae-ki se suicidó frente a las cámaras de televisión (Español)
* In memoriam 2013:Sung Jae-ki (France)
# Αμερικανοί

Αμερικανοί| Σημαία των Ηνωμένων Πολιτειών |
| Συνολικός πληθυσμός |
| π. 308 εκατομμύρια Αμερικανικές απογραφές 2010 π. 329 million Εκτίμηση του 2018 |
| Περιοχές με σημαντικούς πληθυσμούς |
| Μεξικό ! Μεξικό | 738.100–1.000.000 |
| Καναδάς ! Καναδάς | 316.350–1.000.000 |
| Φιλιππίνες ! Φιλιππίνες | 220.000–600.000 |
| Γερμανία ! Γερμανία | 324.000 |
| Ισραήλ ! Ισραήλ | 200.000 |
| Ηνωμένο Βασίλειο ! Ηνωμένο Βασίλειο | 139.000–197.143 |
| Νότια Κορέα ! Νότια Κορέα | 120.000–158.000 |
| Κόστα Ρίκα ! Κόστα Ρίκα | 130.000 |
| Γαλλία ! Γαλλία | 100.000 |
| Κίνα ! Κίνα | 71.493 |
| Βραζιλία ! Βραζιλία | 28.000–70.000 |
| Κολομβία ! Κολομβία | 60.000 |
| Χονγκ Κονγκ ! Χονγκ Κονγκ | 60.000 |
| Ινδία ! Ινδία | 60.000 |
| Αυστραλία ! Αυστραλία | 56.276 |
| Πακιστάν ! Πακιστάν | 52.486 |
| Ιαπωνία ! Ιαπωνία | 51.321 |
| Ιταλία ! Ιταλία | 50.000 |
| Ηνωμένα Αραβικά Εμιράτα ! Ηνωμένα Αραβικά Εμιράτα | 50.000 |
| Αϊτή ! Αϊτή | 45.000 |
| Σαουδική Αραβία ! Σαουδική Αραβία | 40.000 |
| Αργεντινή ! Αργεντινή | 37.000 |
| Νορβηγία ! Νορβηγία | 33.509 |
| Μπαχάμες ! Μπαχάμες | 30.000 |
| Ρωσία ! Ρωσία | 30.000 |
| Λίβανος ! Λίβανος | 25.000 |
| Παναμάς ! Παναμάς | 25.000 |
| Ισπανία ! Ισπανία | 22.082 |
| Χιλή ! Χιλή | 19.161 |
| Ελ Σαλβαδόρ ! Ελ Σαλβαδόρ | 19.000 |
| Νέα Ζηλανδία ! Νέα Ζηλανδία | 17.751 |
| Ονδούρα ! Ονδούρα | 15.000 |
| Ταϊβάν ! Ταϊβάν | 10.645 |
| Αυστρία ! Αυστρία | 10.175 |
| Τσεχία ! Τσεχία | 8.763 |
| Βερμούδες ! Βερμούδες | 8.000 |
| Κουβέιτ ! Κουβέιτ | 8.000 |
| Γλώσσες |
| Κυρίως Αμερικανικά Αγγλικά, αλλά επίσης Ισπανικά και άλλες |
| Θρησκεία |
| Κυρίως Χριστιανισμός (Προτεσταντισμός, Καθολικισμός, Μορμονισμός και Ορθόδοξοι) Διάφορες μη χριστιανικές θρησκείες (Ιουδαϊσμός, Ισλάμ και άλλες) |

Οι **Αμερικανοί** είναι υπήκοοι και πολίτες των Ηνωμένων Πολιτειών της Αμερικής. Αν και οι πολίτες συνθέτουν την πλειοψηφία των Αμερικανών, ορισμένοι διπλοί πολίτες, ομογενείς και μόνιμοι κάτοικοι μπορούν επίσης να διεκδικήσουν αμερικανική υπηκοότητα. Οι Ηνωμένες Πολιτείες φιλοξενούν ανθρώπους πολλών διαφορετικών εθνικών προελεύσεων. Ως αποτέλεσμα, ο αμερικανικός πολιτισμός και δίκαιο δεν εξισώνεται με την εθνικότητα, τη φυλή ή την εθνότητα, αλλά με την υπηκοότητα και τη μόνιμη αφοσίωση.

Οι ομιλητές της αγγλικής γλώσσας, ακόμη και ομιλητές πολλών άλλων γλωσσών, συνήθως χρησιμοποιούν τον όρο "Αμερικανοί" για να σημαίνουν αποκλειστικά τους ανθρώπους των Ηνωμένων Πολιτειών. Αυτό αναπτύχθηκε από την αρχική χρήση του όρου για να διαφοροποιήσει τους Άγγλους των αμερικανικών αποικιών από τους Άγγλους της Αγγλίας. Ο όρος Αμερικανός μπορεί να αναφερθεί και για άτομα από την Αμερικανική ήπειρο.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Αμερικανοί στο Wikimedia Commons
# Ρομανί γλώσσα

Η **ρομανί γλώσσα** είναι μια ινδοάρια γλώσσα που ομιλείται από τις κοινότητες των Ρομά. Σύμφωνα με το *Ethnologue*, επτά διάλεκτοι της ρομανί είναι αρκετά διαφορετικές ώστε να θεωρούνται ξεχωριστές γλώσσες. Οι μεγαλύτερες από αυτές είναι η βλαχορομανί (περίπου 500.000 ομιλητές στην ΝΑ Ευρώπη), η βαλκανική ρομανί (600.000 ομιλητές) και η σίντι ρομανί (300.000 ομιλητές). Ορισμένες κοινότητες Ρομά μιλούν μικτές γλώσσες με βάση την γλώσσα εντός της οποίας ζουν, διατηρώντας λεξιλόγιο προερχόμενο από τη ρομανί. Αυτές είναι γνωστές στους γλωσσολόγους ως διάλεκτοι παρα-ρομανί, παρά ως διάλεκτοι της ίδιας της ρομανί.

Οι διαφορές μεταξύ των διαφόρων διαλέκτων μπορεί να είναι τόσο μεγάλες όσο, για παράδειγμα, οι διαφορές μεταξύ των σλαβικών γλωσσών.

## Παραπομπές
# Βησιγότθοι

Μετακινήσεις των Βησιγότθων κατά των 4ο και 5ο αιώνα μ.Χ.
Το βησιγοτθικό βασίλειο το 500 μ.Χ. περίπου.
Οι **Βησιγότθοι** ήταν ο δυτικός κλάδος των νομαδικών γερμανικών φύλων που αναφέρονται συλλογικά ως Γότθοι. Αυτές οι φυλές άκμασαν και εξαπλώθηκαν τα τελευταία χρόνια της Ρωμαϊκής Αυτοκρατορίας, κατά την Ύστερη Αρχαιότητα, η οποία είναι γνωστή και ως περίοδος των Μεγάλων Μεταναστεύσεων. Οι Βησιγότθοι προήλθαν από προγενέστερες γοτθικές ομάδες που εισέβαλαν στη Ρωμαϊκή Αυτοκρατορία ξεκινώντας το 376 και νικώντας τους Ρωμαίους στη μάχη της Αδριανούπολης, το 378.

## Μετακινήσεις σε Βαλκανική, Ιταλία

Οι Βησιγότθοι αναδείχθηκαν σε ξεχωριστή πληθυσμιακή ομάδα κατά τον 4ο αιώνα, αρχικά στη Βαλκανική, όπου και συμμετείχαν σε πολλές εκστρατείες κατά της Ανατολικής και της Δυτικής Ρωμαϊκής Αυτοκρατορίας. Ο βησιγοτθικός στρατός, υπό την ηγεσία του Αλάριχου Α', εκστράτευσε νικηφόρα και κυρίευσε ακόμη και την ίδια τη Ρώμη, το 410.

## Το βασίλειο των Βησιγότθων

Μετά τον θάνατο του Αλάριχου Α', εγκαταστάθηκαν στη νότια Γαλατία και χρησιμοποιήθηκαν ως μισθοφόροι από τους Ρωμαίους. Σύντομα όμως επαναστάτησαν και δημιούργησαν το δικό τους βασίλειο, με πρωτεύουσα την Τουλούζη. Σταδιακά επεκτάθηκαν στην Ιβηρική χερσόνησο εκτοπίζοντας τους Βανδάλους και τους Αλανούς. Ταυτόχρονα, όμως, τερματίστηκε η κυριαρχία τους στη νότια Γαλατία το 507, καθώς εκδιώχθηκαν από τους Φράγκους, υπό τον Κλόβι/Χλωδοβίκο) Α'. Έτσι το βησιγοτθικό βασίλειο, γνωστό και ως Βασίλειο του Τολέδου, περιορίστηκε στην Ιβηρική (σημερινή Ισπανία και Πορτογαλία), με εξαίρεση το Βασίλειο των Σουηβών της Γαλικίας, στα βορειοδυτικά και τη βυζαντινή (ρωμαϊκή) επαρχία της Σπανίας, στα νότια. Το 711 και 712 οι Βησιγότθοι ηττήθηκαν από τους προελαύνοντες Άραβες και Βέρβερους και ολόκληρη η περιοχή που έλεγχαν τέθηκε σύντομα υπό τον έλεγχο του Χαλιφάτου των Ομαγιαδών.

Απομεινάρια των Βησιγότθων σήμερα αποτελούν εκκλησίες και αρχαιολογικά ευρήματα στην Ισπανία και την Πορτογαλία.

## Πηγές

* Παγκόσμιο Βιογραφικό Λεξικό. Εκδοτική Αθηνών, Αθήνα 1990. Τόμος Α΄.

## Εξωτερικοί σύνδεσμοι

* Λεξιλογικός ορισμός του Βησιγότθος  στο Βικιλεξικό
* Πολυμέσα σχετικά με το θέμα  Βησιγότθοι στο Wikimedia Commons
# Νοτιοανατολική Ευρώπη

Γεωγραφικά χαρακτηριστικά της ΝΑ Ευρώπης.
Oμαδοποιήσεις κρατών στη ΝΑ Ευρώπη σύμφωνα με το The World Factbook.
Η **Νοτιοανατολική Ευρώπη** είναι γεωγραφικός όρος που αναφέρεται στο τμήμα της Ευρώπης, το οποίο αποτελείται κυρίως από χώρες της Βαλκανικής χερσονήσου. Κυρίαρχα κράτη τα οποία περιλαμβάνονται στη νοτιοανατολική Ευρώπη είναι: η Αλβανία, η Βοσνία και Ερζεγοβίνη, η Βουλγαρία, η Κροατία, η Ελλάδα, τη Βόρεια Μακεδονία, το Μαυροβούνιο, η Ρουμανία, η Σερβία, καθώς και ενίοτε η Τουρκία, η Ιταλία, η Σλοβενία, η Μολδαβία και η Κύπρος.

Αυτά τα όρια ποικίλουν σε μεγάλο βαθμό εξαιτίας ιστορικών συγκυριών που οφείλονται στις πολιτικές, οικονομικές, ιστορικές, κοινωνικές, πολιτισμικές και γεωγραφικές εκτιμήσεις του εκάστοτε παρατηρητή και ως τέτοιες αμφισβητούνται ενίοτε περιορισμένα ή και ευρέως.

Προφανώς, κάποιες χώρες της εν λόγω περιοχής σε άλλα γεωγραφικά μοντέλα λογίζονται (και) ως μέρη της Νότιας (π.χ. Ελλάδα) ή ακόμη και της Ανατολικής (π.χ. Ρουμανία) και για πιο συγκεκριμένα τμήματα της Κεντρικής Ευρώπης (π.χ. Σλοβενία), ενώ αρκετές αποτελούν και μεσογειακά κράτη.

## Ορισμός

Η πρώτη γνωστή χρήση του όρου «Νοτιοανατολική Ευρώπη» έγινε από τον Αυστριακό ερευνητή Γιόχαν Γκέοργκ φον Χαν (1811–1869) ως ευρύτερος όρος του παραδοσιακού «Βαλκάνια».

### Βαλκανικό μοντέλο

Τα φυσικά όρια της βαλκανικής περιοχής, όπως ορίζονται από τη γραμμή Δούναβης-Σάβα-Κούπα.
Το βαλκανικό μοντέλο όπως μαρτυρά και η ονομασία του βασίζεται στη φυσική οριοθέτηση της βαλκανικής χερσονήσου. Οι χώρες που ανήκουν βάσει αυτού του μοντέλου αποκλειστικά στα Βαλκάνια είναι: Αλβανία, Κόσοβο, Βοσνία και Ερζεγοβίνη, Βουλγαρία, Βόρεια Μακεδονία και Μαυροβούνιο.

Οι χώρες που ανήκουν επί το πλείστον ή τουλάχιστον τμηματικά σε αυτή τη γεωγραφικά προσδιορισμένη περιοχή είναι: Κροατία, Ελλάδα, Ιταλία, Ρουμανία, Σερβία, Σλοβενία και Τουρκία

## Δείτε επίσης

* Ευρώπη
* Νότια Ευρώπη
* Ανατολική Ευρώπη
* Βαλκάνια
* Ανατολική Θράκη
* Ιταλική χερσόνησος

## Παραπομπές σημειώσεις

## Εξωτερικοί σύνδεσμοι

* «Southeast Europe». southeast-europe.net. Αρχειοθετήθηκε από το πρωτότυπο στις 1 Μαΐου 2008. Ανακτήθηκε στις 3 Ιανουαρίου 2016.
* «Southeastern Europe». Brill Academics. Αρχειοθετήθηκε από το πρωτότυπο στις 17 Φεβρουαρίου 2016. Ανακτήθηκε στις 3 Ιανουαρίου 2016.
* «Southeast -Europe: People and Culture». Αρχειοθετήθηκε από το πρωτότυπο στις 20 Ιουλίου 2011. Ανακτήθηκε στις 3 Ιανουαρίου 2016.